વડાપ્રધાનશ્રી નરેન્‍દ્રભાઇ મોદીએ ગામડાના છેવાડાના માનવીના વિકાસ માટે જરૂરીયાતમંદ લાભાર્થી સુધી જન ધન યોજના, ઉજ્જવલા યોજના, સ્‍વચ્‍છ ભારત અભિયાન, આયુષ્‍યમાન ભારત, આરોગ્‍ય, કૃષિ, શિક્ષણ અને યુવાશકિત માટે અનેકવિધ યોજનાઓ અમલમાં મૂકી છે જેનો દેશના ગરીબ અને વંચિતોને તેના લાભ મળી રહયાં છે. અને છેવાડાના માનવીને વિકાસનો અહેસાસ અને ફળ મળી રહયાં છે. સૌનો સાથ સૌનો વિકાસ મંત્ર ને લઇને દેશ આગળ વધી રહયો છે, દેશ બદલાઇ રહયો છે. અને તેના પરિણામ સ્‍વરૂપે આજે દેશમાં શ્રી અમિતભાઇ શાહના રાષ્‍ટ્રીય નેતૃત્‍વમાં ૧૯ રાજયોમાં ભારતીય જનતા પાર્ટીની સરકારો છે. જયારે એક સમયે કોંગ્રેસ પાસે બધીજ એમની સરકારો હતી અને આજે દેશમાંથી ક્રોંગ્રેસ સાફ થઇ ગઇ છે. આજે શ્રી રાહુલ ગાંધી કયાં ને શ્રી નરેન્‍દ્રભાઇ કયાં કોઇ સ્‍પર્ધા થઇ શકે તેમ નથી. હવે તેઓ કૈલાસ માનસરોવરની યાત્રાએ જાય છે. મંદિર જાય છે અને જનોઇ દેખાડે છે. વોટબેંકની રાજનિતિ કરે છે અને દેશનું જે થવું હોય તે થાય જયારે આપણે સત્તાને સેવા માટે છેવાડાના માનવીના પ્રશ્નો હલ થાય તે દિશામાં કામ કરી રહયાં છીએ.